**Tumačenje broj 5/23 od 9. veljače 2023.g.**

Člankom 43. stavkom 5. propisano je: Ukoliko je u redoviti desetsatni program temeljem ugovora u trajanju 7-10 sati dnevno, pet dana u tjednu, integrirano dijete s višestrukim težim teškoćama u razvoju prema Nalazu i mišljenju jedinstvenog tijela vještačenja, a sukladno dostavljenom: mišljenju stručnog tima  dječjeg vrtića o potrebi uključivanja podrške za dijete; potpisanom ugovoru s roditeljem/skrbnikom; Nalazu i mišljenju jedinstvenog tijela vještačenja te pisanom zahtjevu poslodavca nije dobivena suglasnost osnivača na zapošljavanje podrške djetetu, poslodavac će odlukom u obliku stimulacije povećati plaću odgojitelja odgojno-obrazovne skupine za 5%. Uvažavajući navedeno, kriteriji pri donošenju odluke o stimulaciji odnosno o isplati stimulativnog dodatka u visini 5% osnovne plaće odgojiteljima odgojno-obrazovne skupine su:

- da se radi o integriranom djetetu s višestrukim težim teškoćama u razvoju prema Nalazu i mišljenju jedinstvenog tijela vještačenja u redoviti desetsatni program temeljem ugovora u trajanju 7-10 sati dnevno, pet dana u tjednu;

- da nije dobivena suglasnost osnivača/ Gradskog ureda za obrazovanje, sport i mlade/ na zapošljavanje podrške djetetu temeljem dostavljenog Nalaza i mišljenja jedinstvenog tijela vještačenja, mišljenja stručnog tima  dječjeg vrtića o potrebi uključivanja podrške za dijete te potpisanog ugovora s roditeljima/skrbnicima djeteta;

- da dijete s višestrukim težim teškoćama u razvoju u odgojno-obrazovnoj skupini boravi više od 5 dana u mjesecu i odnosi se isključivo na razdoblje od 1. rujna do 30. lipnja tekuće pedagoške godine, tj. do dobivanja zatražene suglasnosti.

Navedeni kriteriji trebaju biti ispunjeni kumulativno.

**Tumačenje broj 13/23 od 9. veljače 2023.g.**

Člankom 43. stavkom 1. Kolektivnog ugovora propisano je: Osnovna plaća radnika povećava se za sate rada ostvarene u posebnim situacijama: - za rad noću 50%, - za prekovremeni rad 50%, - za rad subotom i nedjeljom 35%, - za rad u smjenskom programu u drugoj smjeni 10%, - za dvokratni rad s prekidom dužim od jednog sata 10%, - za rad u prijevozu djece 10%.

Smjenski rad u drugoj smjeni je rad u okviru 8-satnog radnog vremena, a dvokratni rad s prekidom dužim od jednog sata smatra se radom u okviru 8-satnog radnog vremena.

Sastanci odgojiteljskog vijeća, individualni razgovori s roditeljima, radni aktivi u popodnevnim satima i slično ne smatraju se dvokratnim radom s prekidom dužim od jednog sata. Isto tako, da bi radnik ostvario pravo na povećanje osnovne plaće za ostvarene sate rada za dvokratni rad s prekidom dužim od jednog sata, dvokratni rad kao takav treba biti definiran Godišnjim planom i programom rada ustanove.

Povećanje osnovne plaće radnika za sate rada, ostvarene za rad u prijevozu djece u slučaju prijevoza djece na: izlet, sportske aktivnosti, kazališne predstave, obilaske znamenitosti i slično, ne smatraju se radom ostvarenim u posebnim situacijama – za rad u prijevozu djece i na te situacije se ne primjenjuju odredbe članka 43. stavka 1. alineje 6.

**Tumačenje broj 22/23 od 4. svibnja 2023.g.**

Člankom 43. stavkom 5. propisano je: Ukoliko je u redoviti desetsatni program temeljem ugovora u trajanju 7-10 sati dnevno, pet dana u tjednu, integrirano dijete s višestrukim težim teškoćama u razvoju prema Nalazu i mišljenju jedinstvenog tijela vještačenja, a sukladno dostavljenom: mišljenju stručnog tima dječjeg vrtića o potrebi uključivanja podrške za dijete; potpisanom ugovoru s roditeljem/skrbnikom; Nalazu i mišljenju jedinstvenog tijela vještačenja te pisanom zahtjevu poslodavca nije dobivena suglasnost osnivača na zapošljavanje podrške djetetu, poslodavac će odlukom u obliku stimulacije povećati plaću odgojitelja odgojno-obrazovne skupine za 5%. Uvažavajući navedeno, kriteriji pri donošenju odluke o stimulaciji odnosno o isplati stimulativnog dodatka u visini 5% osnovne plaće odgojiteljima odgojno-obrazovne skupine su:

- da se radi o integriranom djetetu s višestrukim težim teškoćama u razvoju prema Nalazu i mišljenju jedinstvenog tijela vještačenja u redoviti desetsatni program temeljem ugovora u trajanju 7-10 sati dnevno, pet dana u tjednu;

- da nije dobivena suglasnost osnivača/ Gradskog ureda za obrazovanje, sport i mlade/ na zapošljavanje podrške djetetu temeljem dostavljenog Nalaza i mišljenja jedinstvenog tijela vještačenja, mišljenja stručnog tima dječjeg vrtića o potrebi uključivanja podrške za dijete te potpisanog ugovora s roditeljima/skrbnicima djeteta;

- da dijete s višestrukim težim teškoćama u razvoju u odgojno-obrazovnoj skupini boravi više od 5 dana u mjesecu i odnosi se isključivo na razdoblje od 1. rujna do 30. lipnja tekuće pedagoške godine, tj. do dobivanja zatražene suglasnosti.

Navedeni kriteriji trebaju biti ispunjeni kumulativno. Ukoliko je dobivena suglasnost/ Gradskog ureda za obrazovanje, sport i mlade/ na zapošljavanje podrške djetetu odgojitelji odgojno-obrazovne skupine nemaju pravo na povećanje plaće. Ako je osoba koja je zaposlena kao podrška privremeno nesposobna/spriječena za rad, ravnatelj ima mogućnost tražiti suglasnost za zapošljavanje zamjene za navedenog radnika.“